Бонҷул

Бонҷу́л(), пештар Батерст (Bathurst) — пойтахти Гомбиё. Аҳолиаш 392066 нафар (2010).

Бандари баҳрӣ дар шарқи ҷазираи Сент-Мэрӣ, дар резишгоҳи дарёи Гомбиё. Аэропорти байналмилалӣ (Юндум) дорад. Соли 1816 чун дидбонгоҳи ҳарбии бритониҳо барои пешгирии ғуломфурӯшӣ ва баровардани бор аз Сенегал бино ёфта, сараввал ба шарафи Ҳенрӣ Батерст — вазири колонияҳои бритонӣ номгузорӣ шудааст. Аз соли 1965 табдили ном карда, пойтахти Гомбиё мешавад.

 Иқтисод 
Корхонаҳои коркарди сабзавот, фундуқ, консерви моҳӣ дорад. Дар Бонҷул саноати сабук, хурокворӣ, коркарди чӯб, полиграфӣ ва киштисозӣ тараққӣ кардааст. Маркази маълумотгирӣ ва молиявии мамлакат аст. Дар маркази шаҳр биноҳои замонавии аврупоисохт, қароргоҳи президент, парламент, бонкҳо қомат афрохта, дар канораҳои он кулбаҳои бамбукии нодорон ҷой гирифтаанд. Дар Бонҷул Осорхонаи миллии Гомбиё, Бонки марказӣ, Осорхонаи мероси африқоӣ, ду калисои ҷомеъ ва масҷидҳо воқеанд.

 Эзоҳ 

 Сарчашма